משה מורגנשטרן

משה מורגנשטרן (? - 1962) היה מתאבק ומאמן היאבקות יהודי גרמני-ישראלי, אלוף ישראל והמכביה השלישית (1950) בהיאבקות.

מורגנשטרן עלה לישראל לאחר מלחמת העולם השנייה, כשכבר היה מתאבק ידוע ואלוף מכביות. הוא הצטרף למועדון ההיאבקות של קריית חיים ועמד בראשו. מורגנשטרן התחרה במכביה השלישית, במשקל חצי-כבד, בסגנון יווני-רומי וזכה במדליית זהב.

לאחר מותו של מורגנשטרן החליטה הוועדה הארצית להיאבקות לקיים כל שנה תחרות ארצית על שמו, תחרות בה יאבקו נבחרות הדרום והצפון והנבחרת הזוכה תקבל גביע נודד.

קישורים חיצוניים

הערות שוליים

מתאבקים ישראלים
מתאבקים בסגנון יווני-רומי
אלופי המכביה: מתאבקים
ישראלים שנפטרו ב-1962